ད་འདིར་རེབ་གོང་ནས་མི་རིགས་ཀྱི་ལ་རྒྱའི་མེ་དཔུང་སྤར་མཁན་གྱི་དཔའ་རྒོད་སྤྱང་སྐྱའི་དགེ་འདུན་རྒྱལ་མཚན་དང་རྩོམ་པ་པོ་ཆུ་སྐྱེས་དཔལ་བཟང་གཉིས།བཙོན་གྲོལ་ཐོབ་རྗེས་སུ་རེབ་གོང་ཤར་སྐལ་ལྡན་རྒྱ་མཚོ་སྐུ་ཕྲེང་བརྒྱད་པའི་ཡང་སྤྲུལ་ངོས་འཛིན་ཆེད།འོས་བསྡུའི་མཚན་ཐོ་རྣམས་ཁྱེར་ཏེ་གསང་སྟབས་ཀྱིས་ཧི་མ་ལ་ཡའི་རི་བོ་བརྒལ་ནས་རྒྱ་གར་དུ་ཡོང་བའི་གནས་ཚུལ་ཞིག་བྲིས་ཏེ།དྲན་ཐོ་ཐུང་ངུ་འདིའི་མཇུག་བསྡུ་རྒྱུ་ཡིན།ཕལ་ཆེར༡༩༩༡ལོའི་དབྱར་དུས་ཞིག་ལ།ཁོང་གཉིས་ཀྱི་གྲོགས་པོ་དགེ་བཤེས་ལྷ་རམས་པ་ཆོས་གྲགས་ལགས་དང་ངེད་གཉིས་ཀྱིས་རྒྱ་གར་ལྷོ་ཕྱོགས་དགའ་ལྡན་དུ་སློབ་གཉེར་བྱེད་བཞིན་པའི་སྐབས།དེང་སང་ཨེ་ཤེ་ཡ་རང་དབང་རླུང་འཕྲིན་ཁང་གི་འགན་འཛིན་གཞོན་པ་དཔལ་ལྡན་རྒྱལ་གྱིས་ཁྲིད་ནས་སེ་འབྲས་དགེ་གསུམ་ལ་མཇལ་བར་སླེབས།